b"\n_START_ARTICLE_\n\xc5\xa0iraz\n_START_SECTION_\nEtimologija\n_START_PARAGRAPH_\nPrva navedba mesta je na Elamitski glinasti plo\xc5\xa1\xc4\x8di iz leta 2000 pr. n. \xc5\xa1t., ki so jo na\xc5\xa1li junija 1970 pri izkopavanju za pe\xc4\x8d za tovarno opeke v jugozahodnem delu mesta. Na plo\xc5\xa1\xc4\x8di je napisano starodavno Elamitsko ime mesta Tirazi\xc5\xa1 (foneti\xc4\x8dno kot / tira\xc4\x8dis / ali / \xc4\x87ira\xc4\x8dis /). To ime je postalo v staro perzijskem /\xc5\xa1ir\xc4\x81ji\xc5\xa1/, od tod sodobna razli\xc4\x8dica imena \xc5\xa0iraz. Ime \xc5\xa0iraz so na\xc5\xa1li tudi na glinasti plo\xc5\xa1\xc4\x8di iz 2. stoletja n. \xc5\xa1t. v Sasanidskih razvalinah vzhodno od mesta.\n_START_SECTION_\nPre-Islamska doba\n_START_PARAGRAPH_\n\xc5\xa0iraz je verjetno star ve\xc4\x8d kot 4000 let. Po nekaterih iranskih mitolo\xc5\xa1kih tradicijah ga naj bi postavil Tahmuras Diveband, nakar je bil poru\xc5\xa1en. Najstarej\xc5\xa1i vzorec vina na svetu, datiran pred pribli\xc5\xbeno 7000 leti, so odkrili na glinenih kozarcih odkritih izven \xc5\xa0iraza (po navedenem \xc4\x8dlanku je bilo to odkritje v Hajji Firuz Tepe, neolitski vasi v severnem Zagrosu, ve\xc4\x8d kot tiso\xc4\x8d kilometrov severno od \xc5\xa0iraza)._NEWLINE_V dobi Ahaemenidov je bil \xc5\xa0iraz na poti iz Suze proti Perzepolisu in Pasargadu. V Ferdowsijevi Sh\xc4\x81hn\xc4\x81mi je napisano, da je Artabanus V., Partski vladar, raz\xc5\xa1iril svoj nadzor nad \xc5\xa0iraz. Ghasre Abu - Nasr (kar pomeni\xc2\xa0\xc2\xbbpala\xc4\x8da AbuNasr\xc2\xab), ki je iz partske dobe in se nahaja na tem obmo\xc4\x8dju. Med obdobjem Sasanidov je bil \xc5\xa0iraz na poti, ki je povezovala Bishapur in Gur proti Istakhr. \xc5\xa0iraz je bil pomemben regionalni center pod Sasanidi.\n_START_SECTION_\nIslamsko obdobje\n_START_PARAGRAPH_\nMesto je postalo pokrajinsko sredi\xc5\xa1\xc4\x8de leta 693, potem ko so arabski zavojevalci osvojili Istakhr v bli\xc5\xbeini Sasanidskega glavnega mesta. Ko je Istakhr za\xc4\x8del nazadovati, je \xc5\xa0irazu pod Arabci in ve\xc4\x8d lokalnimi dinastijami rasel pomen. V \xc4\x8dasu imperija Bujidov| (945-1055), je bilo njihovo glavno mesto, gradili so mo\xc5\xa1eje, pala\xc4\x8de, knji\xc5\xbenico in raz\xc5\xa1irili mestno obzidje. To je bilo odlo\xc4\x8dilno tudi za Seld\xc5\xbeuke in Horezmijce pred mongolskim osvajanjem._NEWLINE_Ob napadu Mongolov (1220) je bilo mestu prizaneseno uni\xc4\x8denje, ko se njegov lokalni vladar poklonil in uklonil D\xc5\xbeingiskanu. \xc5\xa0irazu je bilo spet prizaneseno od Timurja, ko se je v letu 1382 lokalni monarh \xc5\xa1ah Shoja, dogovoril za predajo okupatorjem. V 13. stoletju je \xc5\xa0iraz postal vodilni center umetnosti in pismenosti Perzije, zahvaljujo\xc4\x8d spodbudi svojega vladarja in prisotnosti \xc5\xa1tevilnih perzijskih u\xc4\x8denjakov in umetnikov. Iz tega razloga se je mesto imenovalo po klasi\xc4\x8dnem geografu Dar al-'Elm, Hi\xc5\xa1a znanja.  Med iranskimi pesniki, mistiki in filozofi rojenimi v \xc5\xa0irazu, so bili pesnika Sas'di (1207 - 1291) in Hafez (1324 - 1389), mistik Roozbehan in filozof Mulla Sadra. Tako je \xc5\xa0iraz dobil tudi vzdevek\xc2\xa0\xc2\xbbAtenne Irana\xc2\xab. _NEWLINE_Zgodaj v 11. stoletju je bilo v \xc5\xa0irazu \xc5\xbee ve\xc4\x8d sto tiso\xc4\x8d ljudi.  V 14. stoletju jih je imel \xc5\xa1est tiso\xc4\x8d. V 16. stoletju je imel 200.000 ljudi, nakar se je sredi 18. stoletja \xc5\xa1tevilo zmanj\xc5\xa1alo na le 50.000._NEWLINE_Leta 1504 je bil \xc5\xa0iraz zaseden od vojske Ismaila I., ustanovitelja dinastije Safavidov. V \xc4\x8dasu njihovega imperija (1501-1722) je \xc5\xa0iraz ostal pokrajinsko glavno mesto. Kan Em\xc3\xa2m Qoli, guverner Farsa pod \xc5\xa1ahom Abbasom I., je zgradil \xc5\xa1tevilne pala\xc4\x8de, medrese in druge bogato okra\xc5\xa1ene stavbe v istem slogu kot tiste, zgrajene v Isfahanu, glavnem mestu imperija. Po padcu Safavidov je \xc5\xa0iraz nazadoval, \xc5\xa1e posebej po napadu Afganistancev (1729) in uporu guvernerja proti N\xc3\xa2der \xc5\xa1ahu. Mesto je bilo ve\xc4\x8d mesecev oblegano in na koncu oplenjeno. V \xc4\x8dasu umora Nader \xc5\xa1aha leta 1747, je bila ve\xc4\x8dina zgodovinskih stavb v mestu po\xc5\xa1kodovana ali uni\xc4\x8dena, prebivalstvo pa zmanj\xc5\xa1alo na 50.000, ali \xc4\x8detrtino od \xc5\xa1tevila v 16. stoletju._NEWLINE_\xc5\xa0iraz je kmalu za\xc4\x8del spet napredovati pod oblastjo kana Karima iz dinastije Zand, ki ga je leta 1762 dolo\xc4\x8dil za glavno mesto. Zaposlil je ve\xc4\x8d kot 12.000 delavcev, zgradil kraljevo \xc4\x8detrt s trdnjavo, mnoge upravne stavbe, mo\xc5\xa1eje in enega od najbolj\xc5\xa1ih pokritih bazarjev v Iranu,. Okoli mesta je zgradil jarek, zgradil vodovod in kanalizacijo in obnovil mestno obzidje._NEWLINE_Ko je na oblast pri\xc5\xa1el kan Agha Mohammad, ustanovitelj Kad\xc5\xbearske dinastije, se je ma\xc5\xa1\xc4\x8deval nad \xc5\xa0irazom z uni\xc4\x8devanjem mestne utrdbe in premestitvijo glavnega mesta v Teheran. \xc4\x8ceprav je spet dobil rang pokrajinskega glavnega mesta, je \xc5\xa0iraz ohranil raven blaginje, saj je bil pomemben kraj ob trgovski poti do Perzijskega zaliva. V \xc4\x8dasu Kad\xc5\xbearske dinastije je imel pravico do guvernerja. V tem \xc4\x8dasu je bilo zgrajenih veliko znanih vrtov, stavb in rezidenc, kar je prispevalo k sedanji mestni podobi._NEWLINE_\xc5\xa0iraz je rojstni kraj soustanovitelja vere Bah\xc3\xa1'\xc3\xad ((Arabsko: \xd8\xa8\xd9\x87\xd8\xa7\xd8\xa6\xd9\x8a\xd8\xa9\xe2\x80\x8e Baha'iyyah), B\xc3\xa1b (Siyyid 'Ali - Muhammada, 1819-1850). V tem mestu, na ve\xc4\x8der 22. maja 1844, je prvi\xc4\x8d razglasil njeno poslanstvo kot nosilca novega bo\xc5\xbejega razodetja. Iz tega razloga je \xc5\xa0iraz sveto mesto za Baha'ij\xc4\x8dane in mesto, \xc5\xa1e posebej hi\xc5\xa1a B\xc3\xa1b, opredeljeno kot romarski kraj. Glede na sovra\xc5\xbeno ozra\xc4\x8dje do Baha'i v Iranu, je bila hi\xc5\xa1a tar\xc4\x8da ponavljajo\xc4\x8dih se napadov in leta 1979 uni\xc4\x8dena. Dve leti kasneje je njenem mestu nastal javni trg._NEWLINE_Leta 1910 je bil izveden pogrom nad \xc5\xbdidi zaradi la\xc5\xbenih govoric, da so ritualno ubili muslimansko dekle. V pogromu je bilo 12 \xc5\xbdidov ubitih in okoli 50 ranjenih, 6000 \xc5\xbdidom pa so oropali vsa njihova posestva. _NEWLINE_Vloga mesta v trgovini se je mo\xc4\x8dno zmanj\xc5\xa1ala z odprtjem trans-iranske \xc5\xbeeleznice leta 1930, ko se je trgovska pot preusmerila na pristani\xc5\xa1\xc4\x8da v Kuzistanu. Velik del arhitekturne dedi\xc5\xa1\xc4\x8dine \xc5\xa0iraza, predvsem kraljevo okro\xc5\xbeje Zand, je bilo bodisi zanemarjeno ali uni\xc4\x8deno kot posledica neodgovornega urbanizma pod dinastijo Pahlavi. \xc5\xa0iraz je postal upravno sredi\xc5\xa1\xc4\x8de province, njegovo prebivalstvo pa je od leta 1979 dalje precej zraslo.\n_START_SECTION_\nModerna doba\n_START_PARAGRAPH_\nMestna ob\xc4\x8dina in druge institucije so za\xc4\x8dele obnovo. Nekateri izmed najnovej\xc5\xa1ih projektov so zajemali popolno obnovo citadele Arg Karim Khan in kopali\xc5\xa1\xc4\x8da Vakil, kakor tudi celovit na\xc4\x8drt za ohranjanje starega mestnega jedra. Popolnoma so prenovili vrata Qur'an in mavzolej pesnika Khwaju Kermanija, ki se nahajata v soteski Allah-U-Akbarja, restavrirali in raz\xc5\xa1irili so mavzolej v \xc5\xa0irazu rojenih pesnikov Hafiza in Saadija. V teku je veliko razli\xc4\x8dnih gradbenih projektov za posodobitev mestne infrastrukture._NEWLINE_Po islamski revoluciji leta 1979, je bil \xc5\xa0iraz ponovno dolo\xc4\x8den za sredi\xc5\xa1\xc4\x8de iranske umetnosti in kulture.\n_START_SECTION_\nGeografija\n_START_PARAGRAPH_\n\xc5\xa0iraz se nahaja na jugu Irana in na severozahodu province Fars. Zgrajen je v zeleni ravnici ob vzno\xc5\xbeju pogorja Zagros na nadmorski vi\xc5\xa1ini 1500 metrov. Je 919 km oddaljen od Teherana. Sezonska reka Rudkhaneye Khoshk te\xc4\x8de skozi severni del mesta in v jezero Maharloo. Od leta 1920 je bilo obmo\xc4\x8dje velikega gozda hrasta._NEWLINE_Podnebje ima razli\xc4\x8dne letne \xc4\x8dase in je na splo\xc5\xa1no opredeljeno kot vro\xc4\x8da, srednje suha klima (K\xc3\xb6ppen: BSh). Poletja so vro\xc4\x8da. Povpre\xc4\x8dna julijska temperatura je 37,8\xc2\xa0\xc2\xb0C. Zime so hladne s povpre\xc4\x8dno temperaturo pod ledi\xc5\xa1\xc4\x8dem v decembru in januarju. Na leto pade okoli 300 mm de\xc5\xbeja, skoraj vse v zimskih mesecih._NEWLINE_\xc5\xa0iraz ima precej\xc5\xa1nje \xc5\xa1tevilo vrtov. Zaradi rasti prebivalstva mnoge od teh vrtov lahko izgubi zaradi novih gradenj. \xc4\x8ceprav je ob\xc4\x8dina sprejela nekatere ukrepe za ohranitev teh vrtov, jih mnogi nezakoniti posegi ogro\xc5\xbeajo.\n_START_SECTION_\nGospodarstvo\n_START_PARAGRAPH_\n\xc5\xa0iraz je gospodarsko sredi\xc5\xa1\xc4\x8de ju\xc5\xbenega Irana. V drugi polovici 19. stoletja je bil pri\xc4\x8da gospodarskemu razvoju, ki je mo\xc4\x8dno spremenil podobo mesta. Z odprtjem Sue\xc5\xa1kega prekopa leta 1869 je bil dovoljen obse\xc5\xbeen uvoz poceni evropskega blaga, bodisi neposredno iz Evrope ali preko Indije. Kmetje v ve\xc4\x8dji meri za\xc4\x8deli saditi donosnej\xc5\xa1e pridelke, kot je mak, tobak in bomba\xc5\xbe. Mnogi od teh izvoznih pridelkov so pre\xc4\x8dkali \xc5\xa0iraz na poti v Perzijski zaliv. Trgovci iz pokrajine Fars so razvili trgovsko mre\xc5\xbeo za te proizvode do Bombaja, Kalkute, Port Saida, Carigrada in celo v Hong Kong._NEWLINE_Gospodarska osnova \xc5\xa0iraza je v kmetijskih izdelkih kot so grozdje, agrumi, bomba\xc5\xbe in ri\xc5\xbe. Industrija obsega proizvodnjo cementa, sladkorja, gnojil, tekstilnih in lesnih izdelkov, kovin in preprog. Kmetijstvo je bilo vedno pomemben del gospodarstva v \xc5\xa0irazu in okolici. To je delno posledica relativnega obilja vode v primerjavi z okoli\xc5\xa1kimi pu\xc5\xa1\xc4\x8davami. Znan je tudi po proizvodnji cvetja. Vinogradni\xc5\xa1tvo in pridelava vina ima tudi dolgo zgodovino v tej regiji._NEWLINE_\xc5\xa0iraz ima veliko rafinerijo nafte in je tudi glavni center za iransko elektronsko industrijo. 53% vseh vlaganj v iransko elektronsko industrijo je v \xc5\xa0irazu. Je tudi iranski center za informatiko, komunikacijo in transport._NEWLINE_Posebna ekonomska cona (SEEZ) je bila ustanovljena leta 2000 z namenom pove\xc4\x8danja proizvodnje v elektronski industriji in komunikacijah. _NEWLINE_Z ve\xc4\x8d kot 25 nakupovalnimi centri in 10 bazarji je \xc5\xa0iraz znan kot dober kraj za nakupovanje._NEWLINE_Kompleks Persian Gulf, ki se nahaja na severnem koncu mesta, je najve\xc4\x8dje nakupovalno sredi\xc5\xa1\xc4\x8de na svetu glede na \xc5\xa1tevilo trgovin. _NEWLINE_Vakil Bazar je eden najstarej\xc5\xa1ih bazarjev na svetu in se nahaja v starem mestnem jedru \xc5\xa0iraza. Poleg lepega trga, karavanseraja in kopali\xc5\xa1\xc4\x8da, njegove trgovine \xc5\xa1tejejo med najbolj\xc5\xa1e kraje za nakup vseh vrst perzijskih preprog, za\xc4\x8dimb, izdelkov iz bakra in starin.\n_START_SECTION_\nDemografija\n_START_PARAGRAPH_\nV letu 2009 je imelo mesto 1.455.073 prebivalcev od katerih je ve\xc4\x8dina Perzijcev.  Ve\xc4\x8dina prebivalstva so muslimani, 6.000 je pripadnikov \xc5\xbeidovske skupnosti, \xc4\x8deprav je ve\xc4\x8dina emigrirala v Zdru\xc5\xbeene dr\xc5\xbeave Amerike in Izrael v drugi polovici 20. stoletja. Skupaj s Teheranom in Isfahanom je \xc5\xa0iraz eno od pe\xc5\xa1\xc4\x8dice iranskih mest s precej \xc5\xbeidovskega prebivalstva in ve\xc4\x8d kot eno aktivno sinagogo. \xc5\xa0iraz ima tudi pomembno Baha'i populacijo, najve\xc4\x8djo v dr\xc5\xbeavi za Teheranom._NEWLINE_Trenutno obstajata dve delujo\xc4\x8di cerkvi, ena armenska, druga anglikanska.\n_START_SECTION_\nKultura\n_START_PARAGRAPH_\n\xc5\xa0iraz je znan kot mesto pesnikov, vrtov, vina, slav\xc4\x8dkov in cvetja. Spretnost obrti se ka\xc5\xbee v izdelavi intarzij z mozaiki v trikotni zasnovi, posodah iz srebrna in bakra, tkanju preprog in izdelavi preprog imenovanih gilim (\xc5\xa0iraz Kilim) in jajim v okoli\xc5\xa1kih vaseh in med plemeni._NEWLINE_Vrt je pomemben del iranske kulture. V \xc5\xa0irazu je veliko starih vrtov, kot sta vrtova Eram in Afif Abad. Po mnenju nekaterih, naj bi bil \xc5\xa0iraz rojstni kraj \xc4\x8de\xc5\xa1enj (druga mo\xc5\xbenost je Xer\xc3\xa8s ali Jerez v \xc5\xa0paniji). _NEWLINE_\xc5\xa0iraz je dal vrsto znanih pesnikov. Tukaj se je rodil Saa'di, pesnik 12. in 13. stoletja. Doma\xc4\x8de mesto je zapustil v mladosti in \xc5\xa1el v Bagdad preu\xc4\x8devat arabsko literaturo in islamske znanosti v Al- Nizamiyya v Bagdadu. Ko se je vrnil v rojstni \xc5\xa0iraz je bil \xc5\xbee starej\xc5\xa1i mo\xc5\xbe. Pod vladanjem Atabak Abubakr Sa'd Ibn Zangy-ja (1231-1260) je bil \xc5\xa0iraz dele\xc5\xbeen obdobja relativnega miru. Saa'di se ni le vrnil v mesto ampak je bil spo\xc5\xa1tovan od vladarja, ki ga je \xc5\xa1tel med velikane pokrajine._NEWLINE_Hafez, drugi slavni pesnik in mistik se je tudi rodil v \xc5\xa0irazu._NEWLINE_Qutb al-Din al-Shirazi, astronom, 13. stoletje, je bil matematik, zdravnik, fizik in znanstvenik. V svojem delu The Limit of Accomplishment concerning Knowledge of the Heavens, je razpravljal tudi o mo\xc5\xbenosti heliocentrizma.\n_START_SECTION_\nIzobra\xc5\xbeevanje\n_START_PARAGRAPH_\n\xc5\xa0iraz je \xc5\xbeivahno akademsko mesto. Univerza medicinskih znanosti je bila prva univerza v mestu in je bila ustanovljena leta 1946. Veliko starej\xc5\xa1a je Madrasa- e -Khan ali Teolo\xc5\xa1ka \xc5\xa1ola s pribli\xc5\xbeno 600 \xc5\xa1tudenti. Zgradba je pokrita s plo\xc5\xa1\xc4\x8dicami, katerih nastanek sega do leta 1627._NEWLINE_Danes je Univerza v \xc5\xa0irazu najve\xc4\x8dja univerza v pokrajini in ena najbolj\xc5\xa1ih iranskih akademskih sredi\xc5\xa1\xc4\x8d. Druge pomembnej\xc5\xa1e univerze so \xc5\xa1e islamski Azad Universityof Shiraz, Tehnolo\xc5\xa1ka univerza in Univerza za uporabno znanost in tehnologijo._NEWLINE_Regionalna knji\xc5\xbenica \xc5\xa0iraz za znanost in tehnologijo je najve\xc4\x8dja de\xc5\xbeelna knji\xc5\xbenica in slu\xc5\xbei tudi javnosti._NEWLINE_Virtualna Univerza je eden od podsistemov Univerze."